CELEX: 62006CO0237
Language: sl
Date: 2007-03-08 00:00:00
Title: Sklep Sodišča (peti senat) z dne 8. marca 2007. # Guido Strack proti Komisiji Evropskih skupnosti. # Pritožba - Javni uslužbenci - Sklep o ustavitvi preiskave OLAF - Goljufija, ki jo je prijavil uradnik - Procesno upravičenje tega uradnika. # Zadeva C-237/06 P.

SKLEP SODIŠČA (peti senat)
      z dne 8. marca 2007
      Zadeva C-237/06 P
      Guido Strack
      proti
      Komisiji Evropskih skupnosti
      „Pritožba – Javni uslužbenci – Sklep o ustavitvi preiskave OLAF – Goljufija, ki jo je prijavil uradnik – Procesno upravičenje tega uradnika“
      Predmet: Pritožba zoper sklep Sodišča prve stopnje (prvi senat) z dne 22. marca 2006 v zadevi Strack proti Komisiji (T-4/05, ZOdl. JU,
         str. I-A-2-83 in II-A-2-361), s katero je Sodišče prve stopnje kot nedopustno zavrglo tožbo pritožnika za razglasitev ničnosti
         sklepa o ustavitvi preiskave Evropskega urada za boj proti goljufijam (OLAF), ki je bila uvedena po tem, ko je pritožnik podal
         očitke o goljufiji, in končnega poročila o preiskavi, ter za ponovno odprtje navedene preiskave in izdelavo novega končnega
         poročila o preiskavi.
      
      Odločitev: Pritožba se zavrne. G. Stracku se naloži plačilo stroškov.
      
      Povzetek
      Uradniki – Tožba – Akt, ki posega v položaj – Pojem – Sklep o ustavitvi preiskave Evropskega urada za boj proti goljufijam
            (OLAF)
      (Kadrovski predpisi za uradnike, členi 22a, 22b, 90 in 91; Uredba št. 1073/1999 Evropskega parlamenta in Sveta)